Suludo: Kod nas salmonela, a u srpskoj su pašteti našli maticu

I dok se u Hrvatskoj s polica trgovina povlači sve više proizvoda u kojima je pronađena salmonela, u Srbiji je u jednoj pašteti također pronađeno nešto što ne bi trebalo biti u njoj.

<p>Srpsku zajednicu <a href="https://www.reddit.com/r/serbia/comments/5d8ec7/foto_otvorim_danas_carnex_pa%C5%A1tetu_i_na%C4%91em_poklon/">na Redditu</a> ovih je dana poprilično zabrinuo, ali i zabavio neobični pronalazak njihove sunarodnjakinje koja je za doručak poželjela pojesti paštetu. Naime, nakon što ju je otvorila, na površini je primijetila neobičan oblik, a već nekoliko trenutaka kasnije pred sobom je imala - <b>maticu.</b> </p><p>Da, dobro ste pročitali. Uostalom, uvjerite se i sami na fotografijama koje je priložila. </p><p>Ostali članovi Reddita priključili su se raspravi sa svojim iskustvima pa je jedan tako naveo primjer prijatelja koji je u pivu našao etiketu, a drugi da je njegov prijatelj u kantici čokoladnog namaza pronašao polovicu miša. </p><p>Neki članovi dali su joj savjete kako riješiti cijeli problem i kako se javiti inspekciji ili proizvođaču, a neki su na sve reagirali s dozom humora. </p><p>- Kao što znamo, uz prašak za rublje obično se poklanjaju CD-i Željka Joksimovića i ostalih pjevača na koje padaju domaćice. Muškarci su što se tiče darova do sada bili nekako zapostavljeni. Ovaj je proizvođač prepoznao tu rupu na tržištu i mora se priznati da im je istraživanje tržišta dalo rezultat. Svaki majstor koji drži do sebe uzme lijepo paštetu, komad kruha i lijepo to jede na brzinu, onako, s nogu. A što majstorima uvijek treba? Pa šarafi, matice, vijci. Još jednom, čestitke proizvođaču što vodi računa o pravim muškarcima koji postaju izumrla vrsta, napisao je jedan 'Redditor'. </p>